55 þúsund manna prestakall verður 255 þúsund Þá daga sem heimsmeistaramótið stendur yfir er búist við um 200.000 gestum sem munu koma sér fyrir á hótelum , tjaldstæðum og í heimahúsum , sem margir hafa leigt út . Falun breytist þannig í 255.000 manna borg og verður kirkjan að auka viðbúnað sinn til að þjóna öllum þessum fjölda . Þann 18. febrúar síðastliðinn byrjaði Heimsmeistaramótið á skíðum í Falun í Svíþjóð og stendur það till 1. mars næstkomandi . Í Falun búa um 55.000 manns og Falu prestakall þar sem ég starfa sem sóknarprestur / kirkjuhirðir , eða Sænska kirkjan í Falun eins og það kallast venjulega , annast þjónustu við alla íbúa borgarinnar . 78% íbúa Falun eru meðlimir í sænsku kirkjunni , en kirkjunni ber að þjónusta alla sem búa í sveitafélaginu . Fjölmenn sendinefnd norsku kirkjunnar rekur hér kaffihús og mótttöku í einu safnaðarheimili prestakallsins . Á meðan á mótinu stendur mun sænska kirkjan bjóða upp á tónleikahald alla daga á eftir verðlaunaafhendingunni , en hún fer fram á stóru torgi fyrir framan höfuðkirkju borgarinnar . Allt er því gert til að mæta gestum og aðstoða og heimamönnum í Falun . Verður spennandi að sjá hvernig til tekst , bæði hjá kirkjunni hér sem og öðrum sem að HM hátíðinni koma .